b'\n_START_ARTICLE_\nKraljeva vrnitev\n_START_SECTION_\nVsebina\n_START_PARAGRAPH_\nV Kraljevi vrnitvi se potovanje bratov\xc5\xa1\xc4\x8dine zaklju\xc4\x8di. Frodo in Samo nadaljujeta pot proti Gori Pogube, globoko v osr\xc4\x8dje Mordorja, de\xc5\xbeele, ki ji vlada Sauron. Spremlja ju Gollum - bitje, ki je imelo Prstan Mogote v lasti ve\xc4\x8d kot 500 let._NEWLINE_Medtem Aragorn, Legolas in Gimli potujejo proti Gondorju, kjer se Sauronova vojska pod vodstvom Angmarskega \xc4\x8darovni\xc5\xa1kega kralja vedno bolj bli\xc5\xbea vratom Minas Tiritha. Aragorn, Isildurjev naslednik, prikli\xc4\x8de vojsko mrtvih, ki jih je Isildur preklel, ker so ga izdali. Aragorn jim v zameno za pomo\xc4\x8d pri bitki ponudi izni\xc4\x8denje prekletstva. Mrtvi skupaj z Rohanskimi konjeniki napadejo Sauronovo vojsko in jo premagajo. Frodo Prstan uni\xc4\x8di v Gori Pogube, s \xc4\x8dimer dokon\xc4\x8dno uni\xc4\x8di Sauronovo mo\xc4\x8d.'